আমাদের লেখকরা সবাই স্কুল ও শহুরে চরিত্র নিয়ে লেখালেখি করেন। কিন্তু মাদ্রাসা এবং গ্রামীণ পরিবেশের চরিত্র নিয়ে লেখা উপন্যাসের সংখ্যা একেবারেই কম। অথচ সেখানে পাঠকের সংখ্যা মোটেও কম নয়। কাশেম বিন আবুবাকার ঠিক সেই শূন্যতার জায়গাটি দখল করেছেন বেশ দক্ষতার সাথে। সমাজে যৌনতা সব সময়ই বিদ্যমান। মুসলিম সমাজের যৌনতা হয়ত গোপন থাকে। লেখকের এটা সফলতা যে তিনি সে বিষয়টি মার্জিতভাবে ফুটিয়ে তোলার পরেও পাঠক তার লেখা পছন্দ করেছেন। তার বই কিনেছেন। কাশেম বিন আবুবাকারের কোন কোন বইয়ের ৩০তম সংস্করণ পর্যন্ত বেরিয়েছে। ফরাসী বর্তা সংস্থা এএফপিকে কাসেম জানিয়েছেন, মেয়েরা তাকে রক্ত দিয়ে চিঠি লিখত, অনেকে বিয়ের প্রস্তাব দিত। আর ডাকপিয়ন তার পরিবারের সদস্য হয়ে গিয়েছিল, কেননা, প্রতিদিন ১০০ চিঠি আসত তার বাড়িতে।